სინგაპურის ხელოვნებისა და მეცნიერების მუზეუმი

ხელოვნებისა და მეცნიერების მუზეუმი (ArtScience Museum, , , ,  ) — მუზეუმი, რომელიც მდებარეობს სინგაპურის ცენტრალურ ნაწილში და ინტეგრირებულია Marina Bay Sands-თან. მუზეუმი გაიხსნა 2011 წლის 17 თებერვალს, სინგაპურის პრემიერ-მინისტრის, ლი სიან ლუნის მიერ. ეს არის მსოფლიოში პირველი ხელოვნებისა და მეცნიერების მუზეუმი, სადაც ძირითად გამოფენებში შედის ხელოვნების, მეცნიერების, კულტურისა და ტექნოლოგიების ნიმუშები.

მიუხედავად იმისა, რომ ხელოვნებისა და მეცნიერების გალერეაში დაგეგმილია მუდმივი გამოფენების მოწყობა, მუზეუმი ძირითადად სხვა მუზეუმების კურატორობით მასპინძლობს დროებით გამოფენებს. მუზეუმის ამჟამინდელი აღმასრულებელი დირექტორი ახალ ზელანდიელი კურატორი და ხელოვანი, ჰონორ ჰარგერია.

არქიტექტურა
ხელოვნებისა და მეცნიერების მუზეუმის არქიტექტორი ებრაელი მოშე საფდიეა. საზოგადოების დიდი ნაწილი თვლის, რომ ხელოვნებისა და მეცნიერების მუზეუმს ლოტუსის ყვავილის ფორმა აქვს. 

Las Vegas Sands-ის თავმჯდომარემ, ამერიკელმა შელდონ გერი ადელსონმა მუზეუმის შენობა მოიხსენია როგორც, „სინგაპურის სტუმართმოყვარე (მისასალმებელი) ხელი“. ხელოვნებისა და მეცნიერების მუზეუმის შენობის ცენტრში მრგვალი ფორმის ობიექტია განთავსებული, რომელსაც ათი გაგრძელება აქვს. ეს გაგრძელებები „თითებს“ აღნიშნავს. თითოეული თითის დიზაინის კონცეფცია სხვადასხვა გალერეებს ჰქმნის, რომელთა „თითის წვერებზე“ განათებებია დამონტაჟებული. მათი ნაწილი გალერეების კედლების მკვეთრად და ბუნებრივად განათებისთვისაა განკუთვნილი.

გალერეები
ხელოვნებისა და მეცნიერების მუზეუმში 21 გალერეაა მოწყობილი, რომელთა საერთო ფართობიც 6 000 კვადრატულ მეტრს წარმოადგენს.

მახასიათებლები
წვიმისას წყალი შენობის ცენტრალურ ნაწილში გროვდება და თასის მაგვარი სახურავიდან გადასამუშავებელ აუზში მიედინება, რომელიც შენობის ყველაზე დაბალ წერტილში მდებარეობს. აუზში წვიმის წყალი გადამუშავდება და შენობის საპირფარეშოებში გამოიყენება.

გამოფენები
მუდმივი გამოფენები
მომავლის მსოფლიოს () გამოფენის შემდეგ ხელოვნებისა და მეცნიერების მუზეუმში მიდმივი გამოფენა არ მოწყობილა.

დროებითი გამოფენები
მუზეუმში დროებით მოწყობილი იყო გამოფენები: ჩინგიზ ყაენის, ვინსენტ ვან გოგის, ტიტანიკის, ჰარი პოტერის, მუმიებისა და დინოზავრების შესახებ.

ხელოვნებისა და მეცნიერების მუზეუმში მოწყობილ დროებით გამოფენებს შორისაა:
 გამოფენა  პერიოდი  წარმდგენი აბრეშუმის გზის ტური: ძველი გზა ახალ სამყარომდე  19 თებერვალი – 27 მარტი 2011  ამერიკის ბუნების ისტორიის მუზეუმი ჩინგიზ ყაენი: გამოფენა  19 თებერვალი – 10 აპრილი, 2011  Rex გამოფენები ჩაძირული გემი: ტანგის საგანძური და მუსონური ქარები  19 თებერვალი – 2 ოქტომბერი, 2011  აზიური ცივილიზაციების მუზეუმი, არტურ საკლერის გალერეა, ვაშინგტონის სმითსონის ინსტიტუტი, ეროვნული მემკვიდრეობის საბჭო, სინგაპურის ტურიზმის საბჭო ცოცხალი ვან გოგი - გამოფენა  16 აპრილი – 9 ოქტომბერი 2011  დიდი გამოფენები, VisionsCom დალი: გენიოსის გონება - გამოფენა  14 მაისი – 13 ნოემბერი, 2011  სტრატონის ფონდი ტიტანიკი: არტეფაქტების გამოფენა  29 ოქტომბერი 2011 – 29 აპრილი, 2012  პრემიერ გამოფენები, RMS Titanic. Cartier-ის დროის ხელოვნება  14 დეკემბერი 2011 – 12 თებერვალი, 2012  Cartier  ენდი უორჰოლი: მარადიული 15 წუთი 17 მარტი – 21 ოქტომბერი 2012  ენდი უორჰოლის მუზეუმი ჰარი პოტერი: გამოფენა  2 ივნისი – 30 სექტემბერი 2012  Global Experience Specialists, Warner Bros. აგურის ხელოვნება  17 ნოემბერი, 2012 – 14 აპრილი, 2013  ნათან საუაია ფუძიანები: ლურჯი ოკეანის მემკვიდრეობა  24 ნოემბერი, 2012 – 28 თებერვალი, 2013  სინგაპურის ჰოკიენის ასოციაცია მუმია: სამარხების საიდუმლოებები  27 აპრილი – 4 ნოემბერი, 2013  ბრიტანეთის მუზეუმი ჰერმან მილერის გამოფენა  29 ივნისი, 2013 – 16 თებერვალი, 2014  Eames0ის ოფისი, ჰერმან მილერი National Geographic-ის 50 საუკეთესო ფოტო  17 აგვისტო – 27 ოქტომბერი, 2013  National Geographic დინოზავრები: განთიადიდან გაქრობამდე  25 იანვარი – 27 ივლისი, 2014  ამერიკის ბუნების ისტორიის მუზეუმი, PrimeSCI!, სან ხუანის ეროვნული მეცნიერების მუზეუმი ანი ლეიბოვიცი: ფოტოგრაფის ცხოვრება, 1990 - 2005  18 აპრილი – 19 ოქტომბერი, 2014  - ადამიანი+: ჩვენი სახეობის მომავალი 20 მაისი – 15 ოქტომბერი, 2017  მეცნიერების გალერეა, დუბლინი

ექსპონატები
ხელოვნებისა და მეცნიერების მუზეუმის გალერეებს 6 000 კვადრატული მეტრის ფართობი უჭირავს. ისინი გამოყოფილია ხელოვნებისა და მეცნიერების, მედიისა და ტექნოლოგიების და დიზაინისა და არქიტექტურის ნიმუშებისთვის.

მუდმივი გამოფენები მოიცავს ისეთ ექსპონატებს, რომლებიც როგორც ხელოვნების, ასევე მეცნიერების ნიმუშებს მოიცავს. მუზეუმში განთავსებულია ლეონარდო და ვინჩის მფრინავი მოწყობილობა, ცის ფარნები (ლამპრები) და მაღალ ტექნოლოგიური რობოტი თევზი.

მუზეუმში ასევე მოეწყო ბელიტუნგის ჩაძირული გემიდან ამოღებული ექსპონატების გამოფენა. ეს გამოფენა მოიცავს ტანის დინასტიის დროინდელ ნიმუშებს, რომლებიც ტილმან უოლტერფანგმა, ახალი ზელანდიის წყალქვეშა აღმოჩენების კომპანიის წარმომადგენელმა (Seabed Explorations NZ Ltd.) აღმოაჩინა.

ბელიტუნგის ჩაძირული გემის საგანძური
ტილმან უოლტერფანგმა და მისმა გუნდმა ტანის დინასტიის დროინდელი არტეფაქტები 1998 წელს, ბელიტუნგის ჩაძირული გემის მიმდებარედ, გასპარის სრუტეში აღმოაჩინა. ეს არაბული დაუს ტიპის გემი იყო, რომელიც, დაახლოებით, 880 წელს ჩაიძირა. აღმოჩენიდან ექვსი წლის განმავლობაში ნივთები ახალ ზელანდიაში, უოლტერფანგის წყალქვეშა აღმოჩენების კომპანიაში იწმინდებოდა და ინახებოდა. არტეფაქტების საერთო ღირებულებამ 32 მილიონი აშშ დოლარი შეადგინა.

მოგვიანებით შეიქმნა არაბული ხომალდის ზუსტი რეპროდუქცია, სახელწოდებით მასკატის სამკაული. ნამუშევარი სინგაპურის ხალხსა და მთავრობას ოფიციალურად ომანის სასულთნომ წარუდგინა.

კოლექციაში არსებული ექსპონატები ასახავს გემის საერთაშორისო ინტერკულტურულ მნიშვნელობას. ეს არის ტანის დინასტიის დროინდელი ყველაზე მასშტაბური აღმოჩენა, რაც კი ოდესმე გაკეთებულა. აღმოჩენა მოიცავს ჩინეთში დამზადებულ უძველეს კობალტის ლურჯ და თეთრ ნაკეთობებს, არაბი დიზაინერების მიერ შექმნილ ოქროს ნაკეთობებს, სვასტიკებს, სანელებლებით სავსე ქილებს, ვერცხლის სარკეებს, ათასობით მოჭიქულ თასს, სურებსა და კერამიკის სხვა ნიმუშებს. გემზე აღმოჩენლილი არტეფაქტების გამოფენის მთავარ მნიშვნელობას ექსპონატების უნიკალურობა და სიძველისდა მიუხედავად მათი ხარისხი წარმოადგენს.

ტანის დინასტიის გემის მსოფლიო ტური
ტან შრი ხუ ტეკ პუატის ფინანსური მხარდაჭერით არაბული დაუს ტვირთი და თავად გემი (ორიგინალური რეპროდუქცია, რომელიც ომანის სასულთნომ საჩუქრად გადასცა სინგაპურს) მსოფლიოს სხვადასხვა მუზეუმებში „მოგზაურობს“. ეს კოლექცია ხშირად მოიხსენება, როგორც: „ტანის ჩაძირული გემის საგანძური: სინგაპურის საზღვაო კოლექცია“.

რესურსები ინტერნეტში
 მეცნიერებისა და ხელოვნების მუზეუმის ვებ-გვერდი
 ჰარი პოტერი: გამმოფენის ვებ-გვერდი
 ზღვის ფსკერის აღმოჩენების ვებ-გვერდი
 ტილმან უალტერფანგის მანიფესტი
 საგანძურების ფოტოები და ისტორია ფორბსზე 
 პოლინეზიური ნავიგაციის ასოციაციის ფოტოები
 გემის აღმოჩენის შესახებ, The Independent
სქოლიო

კატეგორია:სინგაპურის მუზეუმები
კატეგორია:2011 წელს დაარსებული მუზეუმები
კატეგორია:მუზეუმები ანბანის მიხედვით